It-tibdil fil-klima se jolqot lil kulħadd. Ritratt ta' Ezra Comeau-Jeffrey fuq Unsplash Għall-Parlament, il-ġlieda kontra t-tibdil fil-klima hija prijorità. Hawn taħt issib id-dettalji tas-soluzzjonijiet li qed jaħdmu fuqhom l-UE u l-Parlament. L-illimitar tat-tisħin globali: kwistjoni ta' żieda ta' 2°C It-temperaturi globali medji żdiedu b'mod sinifikanti mir-rivoluzzjoni industrijali 'l quddiem, u l-aħħar deċennju (2008–2017) kien l-aktar wieħed sħun minn meta bdew jiġu reġistrati t-temperaturi . Mis-17-il sena l-aktar sħan, 16 kienu mill-2000 'l quddiem. mis-Servizz Copernicus dwar it-Tibdil fil-Klima turi li l-2018 kienet ukoll waħda mill-iktar tliet snin sħan li qatt ġew irreġistrati għall-Ewropa. Il-maġġoranza tal-evidenza tindika li dan huwa dovut għaż-żieda fl-emissjonijiet ta' gassijiet b'effett ta' serra b'riżultat tal-attività tal-bniedem. It-temperatura globali medja llum hija 0.85 °C ogħla minn dik ta' tmiem is-seklu 19. Ix-xjentisti jqisu li żieda ta' 2°C meta mqabbla mal-livelli preindustrijali bħala livell ta' limitu b'konsegwenzi perikolużi u katastrofiċi għall-klima u għall-ambjent. Din hija r-raġuni li għaliha l-komunità internazzjonali taqbel li t-tisħin globali jeħtieġ li jibqa' sew taħt 2°C. Għaliex huwa importanti r-rispons tal-UE? Skont l-Aġenzija Ewropea għall-Ambjent, l-Unjoni Ewropea hija t-tielet l-akbar emittent ta' gassijiet b'effett ta' serra fid-dinja wara ċ-Ċina u l-Istati Uniti. Is-settur tal-enerġija kien responsabbli għal 78% tal-gassijiet b'effett ta' serra fl-UE fl-2015. L-isforzi komuni tal-mitigazzjoni huma kruċjali, għax it-tibdil fil-klima jolqot lill-pajjiżi kollha tal-UE, anki jekk ma jolqothomx bl-istess mod. Ir-reġjun tal-Mediterran jista' jistenna aktar sħana estrema u anqas xita, waqt li l-pajjiżi tar-reġjun kontinentali se jħabbtu wiċċhom ma' riskju akbar ta' xmajjar ifuru u ta' nirien tal-foresti. L-isforzi tal-UE qed iħallu l-frott. Fl-2008, l-UE stabbiliet il-mira li sal-2020 tnaqqas l-emissjonijiet b'20 % meta mqabbla mal-livelli tal-1990 . Hu possibbli ħafna li din il-mira tintlaħaq: fl-2015, il-livell ta' emissjonijiet tal-gassijiet b'effett ta' serra fl-UE rrappreżenta tnaqqis ta' 22 % meta mqabbel mal-livelli tal-1990. l-infografiċi tagħna dwar it-tibdil fil-klima fl-Ewropa L-UE u l-politika internazzjonali dwar il-klima L-UE hi attur ewlieni fin-negozjati tan-NU dwar il-klima . Fl-2015, l-UE rratifikat il-Ftehim ta' Pariġi, l-ewwel ftehim universali għall-ġlieda kontra t-tibdil fil-klima. L-għan tal-ftehim huwa li jtaffi t-tibdil fil-klima billi jżomm iż-żieda fit-temperatura globali għal 1.5 C meta mqabbla maż-żmien preindustrijali. il-Ftehim ta' Pariġi , l-UE ħadet l-impenn li sal-2030 tnaqqas l-emissjonijiet tal-gassijiet b'effett ta' serra b'tal-anqas 40% mill-livell ta' emissjonijiet tal-1990. L-UE daħħlet fis-seħħ diversi miżuri biex tilħaq din il-mira. Tnaqqis fl-emissjonijiet tal-gassijiet b'effett ta' serra L-UE ħolqot tipi differenti ta' mekkaniżmi għal setturi differenti. Biex tnaqqas l-emissjonijiet mill-impjanti tal-enerġija u l-industrija, l-UE stabbiliet l-ewwel suq ewlieni tal-karbonju . Bl-Iskema għall-Iskambju ta' Kwoti tal-Emissjonijiet (ETS), il-kumpaniji jridu jixtru l-permessi biex jarmu s-CO2, u b'hekk, anqas ma jniġġsu, anqas iħallsu. Din is-sistema tkopri 45 % tal-emissjonijiet totali tal-gassijiet b'effett ta' serra fl-UE. Għal setturi oħra, bħall-bini jew l-agrikoltura, it-tnaqqis se jinkiseb permezz ta' ftehimiet dwar miri nazzjonali għall-emissjonijiet , li huma kkalkulati abbażi tal-prodott domestiku gross per capita tal-pajjiżi. Rigward it-trasport bit-triq, fl-2019 il-Parlament Ewropew appoġġa leġiżlazzjonijiet biex l-emissjonijiet tas-CO2 jitnaqqsu b'37.5 % għall-karozzi ġodda, b'31 % għall-vannijiet u bi 30 % għat-trakkijiet ġodda sal-2030 L-UE trid ukoll li tuża l-ħila ta' assorbiment ta' CO2 li għandhom il-foresti biex tiġġieled it-tibdil fil-klima. Fl-2017, il-Membri tal-Parlament Ewropew ivvotaw favur regolament għall-prevenzjoni ta' emissjonijiet li jirriżultaw mid-deforestazzjoni u mit-tibdil fl-użu tal-art. Ara aktar dettalji dwar miżuri tal-UE għat-tnaqqis tal-emissjonijiet ta' gassijiet b'effett ta' serra L-indirizzar tal-isfida tal-enerġija L-UE tiġġieled it-tibdil fil-klima anke permezz ta' politika ġdida dwar l-enerġija nadifa, li ġiet adottata mill-Parlament fl-2018. L-enfasi hija fuq iż-żieda tas-sehem ta' enerġija rinnovabbli kkunsmata sa 32 % sal-2030 u l-ħolqien tal-possibbiltà li n-nies jipproduċu l-enerġija ekoloġika tagħhom stess. Barra minn hekk, l-UE trid ittejjeb l-effiċjenza tal-enerġija b'32.5 % sal-2030 u adottat leġiżlazzjoni dwar il-bini u l-apparat domestiku. Skopri aktar dwar miżuri tal-UE biex tippromwovi l-enerġija nadifa Finanzjament tal-UE għall-klima Il-miri ta' mitigazzjoni u ta' adattament fir-rigward tat-tibdil fil-klima huma integrati fil-programmi ewlenin tal-infiq tal-UE. L-UE qablet li mill-inqas 20 % tan-nefqa tal-UE tkun relatata mal-klima fl-2014-2020, inkluż EUR 3.4 biljuni għall-Programm għall-Ambjent u l-Azzjoni Klimatika (LIFE) Għal aktar informazzjoni Il-paġna tal-Kummissjoni Ewropea dwar l-azzjoni għall-klima Il-paġna tal-Kunsill dwar it-tibdil fil-klima L-Aġenzija Ewropea għall-Ambjent Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF